Hrot, ktorý je nový, je čistý a bez zoxidovanej vrstvy. Po istej dobe a kontakte hrotu so spájkou a tavidlom sa však hrot pokryje vrstvou oxidov a plocha, ktorá zohrieva spájku, sa zmenšuje. Hrot sa tak jednoducho povedané, zanáša. Pri extrémnych prípadoch je hrot zoxidovaný celý a takéto čistenie veľmi náročné. Pripomíname, že vrstva oxidu na hrote znižuje jeho životnosť násobne viac. Aj hrot pokrytý vrstvou oxidu dokáže odovzdávať teplo a roztaviť spájku, no spájka opadáva alebo zle drží. Hrot je teda nutné čistiť, najlepšie za pomoci mosadznej vlny, prípadne pri minimálne zanesených hrotoch aj za pomoci navlhčenej hubky. Existujú takisto regenerátory hrotov, tzv. aktivátory, ktoré hrot nielen očistia, ale pokryjú i vrstvou cínu. Ak je hrot pokrytý hrubou vrstvou oxidov, v takom prípade sa znižuje životnosť rapídne a je nutné hrot očistiť za pomoci brúsneho papiera alebo kovovej – drôtovej kefy.